Erakonna aruandes vastavad arved puuduvad  Kõik erakonnad peavad kuu aega pärast valimisi esitama riigikogu korruptsioonivastase seaduse kohaldamise erikomisjonile valimiskulude aruande. Sama peavad tegema ka poliitikud, kes lisaks teevad isikliku kampaania. Kristiina Ojuland enda kulutusi eraldi deklareerinud ei ole, mis tähendab, et  kõik arved pidi maksma erakond. Reformierakonna aruandes aga Sõbrapäeva peo ning Pingviinide balli eest Ojulandile saadetud arvet ei ole.